Sæbjørn Buttedahl

Nils Sæbjørn Buttedahl (1876–1960) var en norsk skuespiller og skulptør.

Buttedahl scenedebuterte i 1896 og reiste deretter på turné, blant annet til Helsingfors. Han var engasjert ved Centralteatret 1907–1924 og virket samtidig som skulptør. Buttedahl debuterte som dette på høstutstillingen i 1912 med en portrettbyste. Han fortsatte utelukkende med byster, nesten bare av teaterfolk. I 1926 emigrerte Buttedahl til USA, og etter noen år slo han seg ned i California. Han virket der som sceneskuespiller og skulptør.

Ved siden av teater spilte Buttedahl i tre mindre filmroller. Han debuterte i 1926 i Simen Mustrøens besynderlige opplevelser og medvirket i 1927 i Den glade enke i Trangvik og Fjeldeventyret.

Buttedahl var gift med den danske skuespilleren Clare Petrea Margrethe Benelli. Han var faren til skuespiller og danser Ellen Sinding, som giftet seg med regissøren Leif Sinding.

 Filmografi 
 1926 – Simen Mustrøens besynderlige opplevelser
 1927 – Den glade enke i Trangvik
 1927 – Fjeldeventyret

 Referanser 

Eksterne lenker
 Sæbjørn Buttedahl i Scenewebarkivet 


Kategori:Norske skuespillere
Kategori:Norske billedhuggere
Kategori:Personer fra Drammen kommune
Kategori:Fødsler i 1876
Kategori:Dødsfall i 1960